100 mm. Тези зони не трябва да се застъпват върху повърхността на бутилката. Ако е по-удобно за изпитването, не е необходимо тези зони да са ориентирани по една линия; все пак те не трябва да преминават в потопената част от бутилката.
 Въпреки че подготовката и подлагането на въздействието на течностите се извършва върху цилиндричната ѝ част, трябва цялата бутилка, включително дъната, да е толкова устойчива на въздействието на околната среда, колкото и изложените зони.
 Фигура З.1
 Ориентация на бутилката и разположение на зоните на експозиция
 Зони на излагане на въздействие
 на други течности
 З.4. АПАРАТУРА ЗА ПОДГОТОВКА
 За подготовката на изпитваната бутилка чрез удари с махало и чакъл е необходима следната апаратура.
 а)
 Удари с махало
 Удрящото тяло трябва да е от стомана и да има формата на пирамида със стени във формата на равнобедрени триъгълници и с квадратна основа, като върхът и ръбовете ѝ са закръглени с радиус 3 mm. Центърът на удара на махалото трябва да съвпада с центъра на тежестта на пирамидата; разстоянието му от оста на въртене на махалото трябва да бъде 1 m. Общата маса на махалото, приведена към центъра на удара, трябва да бъде 15 kg. Енергията на махалото в момента на удара трябва да е не по-малка от 30 Nm и да е колкото е възможно по-близка до тази стойност.
 При удара с махалото бутилката трябва да се задържа в положението си с помощта на дънната втулка или на предвидени за тази цел монтажни опори.
 б)
 Удари с чакъл
 Машината трябва да е изработена в съответствие с конструктивните изисквания, илюстрирани на фигура З.2. Процедурата на работа на апаратурата трябва да следва описания в ASTM D3170 стандартен метод за измерване на устойчивостта на начупване на покритията, с изключение на това, че по време на ударите с чакъл бутилката може да е при температурата на околната среда;
 в)
 Чакъл
 Речен чакъл за използване в пътното строителство, който трябва да преминава през сито с размер на отворите 16 mm, но да се задържа от сито с размер на отворите 9,5 mm. За всяко изпитване е необходим 550 ml калибриран чакъл (около 250 до 300 камъчета).
 Фигура З.2
 Изпитване на удар с чакъл
 З.5. СРЕДИ НА ИЗЛАГАНЕ НА ВЪЗДЕЙСТВИЕ
 а)
 Среда за потапяне
 На определен етап от последователността на изпитването (таблица 1) бутилката се поставя хоризонтално и долната третина от диаметъра на бутилката се потапя в разтвор, имитиращ киселинен дъжд/пътна луга. Разтворът се състои от следните съставки:
 Дейонизирана вода;
 Натриев хлорид: 2,5 % ± 0,1 % тегловни;
 Калциев хлорид: 2,5 % ± 0,1 % тегловни;
 Сярна киселина: в количество, достатъчно за постигане на разтвор с показател pH 4,0 ± 0,2.
 Равнището на показателя рН на разтвора трябва да се регулира преди всеки етап, в който се използва разтворът.
 Температурата на ваната трябва да бъде 21 ± 5 °C. По време на потапянето частта, която не се потапя, трябва да бъде изложена на околния въздух.
 б)
 Излагане на други течности
 На подходящ етап от последователността на изпитването (таблица 1) всяка отбелязана зона се подлага на въздействието на един